Τζορτζ Μπέλλοους

Ο Τζορτζ Μπέλλοους (αγγλικά: George Bellows, 12 ή 19 Αυγούστου 1882 - 8 Ιανουαρίου 1925) ήταν Αμερικάνος ρεαλιστής ζωγράφος και ένας από τους σημαντικότερους της γενιάς του. Στον έργο του αποτυπώνεται η εκρηκτική ανάπτυξη της μητρόπολης της Νέας Υόρκης.

 Γεννήθηκε στο Κολόμπους του Οχάιο και εγγράφηκε στο Πολιτειακό Πανεπιστήμιο του Οχάιο. Ως μαθητής είχε επιδείξει ταλέντο στο μπάσκετ και στο μπέιζμπολ και θα μπορούσε να συνεχίσει επαγγελματικά, αν δεν εγκατέλειπε τις σπουδές του για να γίνει ζωγράφος. Έτσι λίγο πριν αποφοιτήσει, το 1904, εγκαταστάθηκε στη Νέα Υόρκη και άρχισε να λαμβάνει μαθήματα ζωγραφικής από τον Ρομπερτ Χένρυ. Εκεί ήρθε σε επαφή με την λεγόμενη σχολή Aschan (ένα καλλιτεχνικό κίνημα των αρχών του 20ου αιώνα που έδινε έμφαση στην αναπαράσταση σκηνών από την καθημερινή ζωή). Επηρεασμένος από αυτή τη σχολή ο Μπέλλοους θα φιλοτεχνήσει μια σειρά έργων ζωγραφικής, στις οποίες αποτύπωνε την καθημερινή ζωή της εργατικής τάξης σατιρίζοντας την ίδια στιγμή την ανώτερη τάξη. Οι χαρακτηριστικότεροι όμως πίνακές του αφορούν σκηνές από την ζωή των μποξέρ πάνω στο ρινγκ. Στους πίνακες αυτούς που σε αρκετά σημεία η ατμόσφαιρα θυμίζει το εφιαλτικό σκηνικό των έργων του Γκόγια, ιδιαίτερη εντύπωση προκαλούν τα πρόσωπα των αθλητών και η βία που επικρατεί στην ατμόσφαιρα.Η θεματολογία του σχετιζόταν με κοινωνικά θέματα και οι πίνακές του έκρυβαν πάντα κάποιο βαθύτερο πολιτικό σχόλιο. Το 1918 δημιούργησε μια σειρά λιθογραφιών και πινάκων σχετικά με τη φρίκη του Α΄ Παγκόσμιου Πολέμου με αποτέλεσμα να βρεθεί στο στόχαστρο της λογοκρισίας. Πολιτικά βρισκόταν κοντά στις σοσιαλιστικές και αναρχικές ιδέες. Αν και κατά τη διάρκεια της ζωής του ο Μπέλλοους υπήρξε αρκετά γνωστός στο ευρύ κοινό, μετά τον θάνατό του και με την πάροδο των ετών έπεσε στην αφάνεια. Τις τελευταίες δύο δεκαετίες το ενδιαφέρον για το έργο του ανακινήθηκε και μεγάλα μουσεία έχουν πραγματοποιήσει εκθέσεις σχετικά με το έργο του. Τον Δεκέμβριο του 1999 ο αμερικάνος εκατομμυριούχος Μπιλ Γκέιτς αγόρασε έναν πίνακά του για το ποσό των 27,5 εκατομμυρίων δολλαρίων. Σήμερα οι πίνακες του φιλοξενούνται σε σημαντικά μουσεία ανά τον κόσμο, ενώ το 2014 έγινε ο πρώτος Αμερικανός ζωγράφος, του οποίου ο πίνακας αγοράστηκε από την Εθνική Πινακοθήκη Λονδίνου. Ένα χρόνο νωρίτερα είχε πραγματοποιηθεί αναδρομική έκθεση του έργου του από τη Βασιλική Ακαδημία του Λονδίνου. Ήταν παντρεμένος και είχε δύο κόρες. Πέθανε στις 8 Ιανουαρίου 1925 από περιτονίτιδα. George Bellows’ Catalogue Raisonné Artcyclopedia list of works by George Bellows online An American Pulse: The Lithographs of George Bellows, San Diego Museum of Art The Powerful Hand of George Bellows: Drawings from the Boston Public Library, exhibited at the Frick George Bellows Gallery at MuseumSyndicate Αρχειοθετήθηκε 2016-06-04 στο Wayback Machine. The Boston Public Library's George Wesley Bellows set on Flickr.com Bellows Papers, Amherst College Archives and Special Collections Αρχειοθετήθηκε 2010-06-21 στο Wayback Machine. The Barricade at the Birmingham Museum of Art Forty-two Kids, 1907 at the Corcoran Gallery of Art, Washington, D.C. Green-Wood Cemetery Burial Search Έργα του/της George Bellows στο Project Gutenberg Έργα της/του ή για την/τον Τζορτζ Μπέλλοους στο Internet Archive